paragraph_text: Krajnja ljevica, ponekad i ekstremna ljevica ili radikalna ljevica, naziv je za vrstu politike koja se na lijevo-desnom političkom spektru nalazi dalje lijevo od obične političke ljevice. Krajnja ljevica različito se definira. Neki znanstvenici definiraju je kao politiku koja se nalazi više lijevo od socijaldemokracije, dok je drugi smještaju dalje lijevo od komunističkih stranaka. U određenim je slučajevima (posebno u medijima) povezana s nekim oblicima anarhizma i komunizma ili karakterizira skupine koje se zalažu za revolucionarni antikapitalizam i antiglobalizam.